
Uterus,  cujus  quidem  penitiorem  cognitionem 
anatomorum  studiis  diligentissimis,  inter  quos 
Albini , Roedereri , Hunteri ’ Waltcri \ Sandi- 
fortiiy  Cruikshankii,  Mascagni,  Osiandri,  Ru~ 
dolphii,  Ribkii,  Joergii,  Tiedemanni,  Meckelii , 
Rockii  nomina  excellunt  et  praelucent,  debemus, 
functionibus  suis  innumeram  phaenomenorum  se- 
riem offert,  quorum  causam  e structura  ipsa  de- 
ducere non  possumus,  nisi  turbam  hypothesium 
haud  minorem,  re  vera  constitutarum,  statuere 
yelimus.  Quantus  sit  nexus,  qui  ipsum  inter  to- 
tumque  corpus  muliehre  intercedit,  inter  mulie- 
ris vitam  eo  minus  in  lucem  prodit,  quo  magis 
ceterorum  organorum  functiones  confirmatae  et 
normales,  normali  hujus  uteri  statu,  videntur,  eo 
magis  autem  in  conspectum  venit,  quo  magis  tur- 
batae phaenomenis  morbosis  apparent  ejus  func- 
tiones. Quorum  quidem  omnium  phaenomeno- 
rum causas  anatomus,  licet  aliunde  neuliquam 
sint  petendae,  ne  accuratissima  quidem  et  diligen- 


6 


tissima  hujus  organi  disquisitione  explicare  po- 
test, neque  physiologo  et  medico  aliud  quidquam 
restat,  quo  illa  explicet,  nisi  his  factis  de  consensu 
uteri  maximo  cum  organismo  universo,  qui,  quam- 
vis explicari  nullo  modo  possit,  tamen  revera  ex- 
stat, ejusque  haud  raro  detrimentum  propriae 
uteri  vis  vitatis  secum  trahit,  sibi  habeat  persua- 
sum* Certissime  concipiendi  facultate  et  speciem 
suam  propagandi  foeminae  ablata,  dispositiones 
priscas  ad  morbos  celerius  et  corpori  muliebri 
funestius  evolvi  excolique  docuit  experientia,  quam 
deficiente  producendi  facultate  in  sexu  masculo. 
Quam  quidem  sententiam  mammae  et  uterus  ipse 
clarissime  confirmant.  Complures  uteri  affectio- 
nes morbosae,  quaram  vita,  dum  organi  naturales 
erant  functiones,  latuit,  defectione  earum  inci- 
piente primum  medici  in  conspectum  veniunt, 
atque  postquam  prorsus  recesserunt,  subito  sum- 
mum insanabilitatis  fastigium  attingunt.  Affectus 
eos,  qui  praecipue,  quantam  in  foemineum  orga- 
nismum vim  exerceat  uterus,  consensuales  sic  dicti, 
docent,  jam  admodum  excultos  incipiente  evolu- 
tionis periodo  corporis  muliebris  animadvertimus, 
quae  haud  raro,  dum  totum  corpus  laborat,  ini- 
tium capit.  Testis  est  puella,  quae  antea  llorens 
vigensque  jam  universalis  debilitatis  signa  prodit, 
cum  sensibilitate  morbosa  ct  corporis incitabililatc, 
quae  non  raro  ad  affectiones  convulsivas  accres- 
cit, neque  ullus  cogitari  potest  morbus,  praecipue 
ex  eorum  ordine,  qui  morbosis  abdominis  alfec- 


_ 

tionibus  nituntur,  quem  vel  solum  aut  conjunc- 
tum cum  aliis,  antequam  menstrua  proveniunt, 
medici  non  observaverint.  Eodem  modo,  concep- 
tionem esse  factam,  saepe  aut  fere  semper  ex  al- 
lectionibus ventriculi  aliisque  similibus  affectio- 
nibus cognoscimus,  quae  viscus  abdominis  quod- 
dam morbose  pressum  indicant,  cephalalgia,  ce- 
rebri affectionibus,  functione  organorum  pecto- 
ris laesa,  anomalis  mammarum  sensationibus,  ut 
paucis  dicam,  universo  totius  corporis  malo,  uteri 
incitationem,  dum  functio  ejus  plane  naturalis  sit, 
consecuto.  Neque  vero  hi  affectus,  qui  gravidi- 
tatem normalem  indicant,  a graviditate  extraute- 
rina absunt,  sive  sit  foetus  in  organo  ad  systema 
genitale  pertinente,  sive  in  abdominis  cavitate, 
quia  hic  vasorum  actio  pariter  est  aucta,  non  so- 
lum vasorum  uterum  nutrientium,  sed  etiam  va- 
sorum, quae  in  parenchymate  sunt  hujus  organi, 
quod  ex  uteri  amplificatione  in  hujusmodi  casi- 
bus, saepe  ultra  tertiam  partem  facta,  clarissime 
apparet.  Quae  quidem  phaenomena  consensua- 
lia,  sicuti  dilferentibus  functionibus  physiologicis, 
alia  atque  alia  conspiciuntur,  ita  diversissimo  modo 
uterus  vim  in  corpus  foemineum  exerit  statu  pa- 
thologico et  plerumque  malum  consensuale  multo 
penitius  vitam  mulieris  oflendere  solet.  Quemad- 
modum illic  causa  ejus  transitoria  tantum  est,  ita 
hic  mutationibus  morbosis  nixa,  removeri  et  ex- 
stingui non  potest,  quam  ob  causam  non  raro  ac- 
cidit, ut  valetudo  aegrotae  non  solum  valde  dimi- 

nuatur,  sed  etiam  praemature  vitae  finis  infera- 
tur. Etiamsi  negari  nullo  modo  possit,  satisque 
sit  cognitum,  diutius,  imo  per  totam  vitam  sum- 
mas uteri  ejusque  partium  degenerationes  adesse 
posse,  quin  valetudo  ex  aliqua  parte  violari  vi- 
deatur, interdum  lamen  minimo  opus  est  mo- 
mento, fere  nihili  aestimando,  quo  organicum 
malum,  sensim  sensimque  excultum,  ad  vitam  ra- 
dicitus evertendam  reddatur  aptissimum.  Cujus 
quidem  generis  observationes,  duminnosodochio 
caritatis  Berolinensi,  quod  summorum  doctissimo- 
rumque  virorum  auspiciis  floret,  medici  inferioris 
munere  fungebar,  instituendi  saepissime  oblata 
est  occasio,  atque  operae  pretium  duxi,  has  a me 
factas  observationes  in  dissertationis  formam  re- 
digere, praesertim,  quum  multa  desiderari  adhuc 
in  anatomia  pathologica  uterique  physiologia,  ex 
his  nostris  autem,  quantulacunque  sint,  multa, 
haud  quaquam  negligenda,  concludi  colligique 
posse,  censeam. 


OBSERVATIO  I. 


-A-namnesis.  C.  D.  ancilla  quadraginta  septem  annos 
nata,  laxioris  corporis,  temperamenti  sanguineo- 
phlegmatici,  nunquam  partum  enixa  et  hucusque 
quovis  lunari  tempore  menstruata,  ante  annos  sex 
tumorem  supra  pubem,  in  regione  hypogastrica, 
animadvertit,  qui,  neque  causa  manifesta,  neque 
morbo  ullo  praegresso  exortus,  tarde  increvit,  nec 
unquam  morbum  commovit,  nisi  fluxum  sanguinis 
menstruum  exinde  imminutum  huc  referre  velis. 
A medio  autem  mense  Augusto  aegrota  vomitu, 
initio  rariore,  demum  frequentiore  laborat,  qui  non 
modo  fluido  cuique  fere  frigido  assumto,  sed  cibis 
etiam  solidis  et  calidis,  causa  externa  deficiente, 
succedit.  Symptomate  isto  pedetentim  saepius  in- 
trante aegrota  magis  magisque  sollicita,  in  Nosoco- 
mium Caritatis  Berolinense  die  duodecimo  mensis 
Octobris  anni  millesimi  octingentesimi  vicesimi  noni 
recepta  est. 

Siaius  praesens.  Exploratio  abdominis  externa 
docuit,  tumorem  illum  magnum  a regione  umbili- 
cali incipere,  parte  superiore  ad  latus  sinistrum  ver- 
gere et  globosum,  durum,  pedetentim  ambitum  de- 
crescere, ad  pelvim  minorem  mediam  descendere, 
ita  ut  pars  inferior  percipi  non  posset,  nisi  per 
vaginam,  in  qua  segmentum  uteri  inferius  integrum, 
molle,  elatum  autem  atque  ad  latus  promontorii 
sinistrum  erat  positum.  Tumoris  istius  situs  neque 
per  abdominis  integumenta,  neque  per  vaginam 

mutari  potuit.  Aegrota  in  tumore  ipso  nec  un- 
quam dolores  ullius  modi  sensit,  neque  etiamnum 
sentit,  vomitum  autem  fere  continuum  graviter  con- 
queritur, quem  salivae  motus  semper  indicare  et 
horripilationis  sensatio,  a ventriculi  regione  inci- 
piens et  totum  per  corpus  dimanans,  subsequi  solet. 
Praeterea  gravi  quadam  et  molesta  ventriculi  sen- 
satione, dolori  proxima,  aut  cum  eodem  conjuncta, 
inter  vomitum  cruciatur  aegrota.  Macies  omnium 
corporis  partium  satis  jam  perspicua  redditur,  quod 
alimenta  in  ventriculo  non  manent,  sed  cruda 
per  os  rejiciuntur.  Sitis  ingens  fere  inexplebilis. 
Respirationis  organa  bene  funguntur  muneribus, 
urinae  se-  et  excretio  nihil  est  turbata,  persaepe 
autem  tenesmo  *)  premitur  aegrota.  Pulsus  paullo 
concitatus,  celer  et  frequens,  aequalis  et  facilis  com- 
pressu. Praeterea  neque  fluore  albo , nec  haemor- 
rhagia uteri  unquam,  sed  tantum  interdiu  alvi  ob- 
structione se  laborasse,  sex  abhinc  hebdomadibus 
citra  notam  causam  vomuisse,  et  doloribus  ventris, 
menstruationem  forsan  praesagientibus,  cruciatam 
esse  refert  aegrota. 

Decursus  morbi.  A tempore  inde,  quo  aegra  in 
Nosocomium  Caritatis  recepta  est,  querelas  tam  accu- 
rate conscriptas  in  libellis  meis  inveni,  ut  accuratius 
recognitas  apponere  possim.  Quum  autem  credi- 
derim, placiturum  quibusdam,  si  historiam,  qualis 
in  libellis  reperiatur,  communicaverim,  ne  quid- 
piarn  lorte  omisisse  videar,  his  satisleci  omniaque 
e notatis  excerpsi,  ne  formulis  quidem  medicami- 
num omissis. 

XII.  Octobris.  Curatio  symptomatica  insti- 
tuta est.  Data  est:  Saturatio  kali  carbonici  ex 

Unciis  sex  cum  aquae  lauroccrasi  Uncia  dimidia, 


i)  cf.  C,  JVcilzel)  Krankhcilcn  des  Uterus,  Mainz  1816.  p.  68. 

ut  omni  bihorio  summeretur  cochlear  majus.  Quum 
vero  medicamen  istud  semper  efficeret  vomitum, 
altero  die  omitti  necesse  luit. 

XIV.  Octobris.  Haud  meliore  successu  adhi- 
bita sunt:  Natri  carbonici  5jj  et  Acid.  tartarici  31$, 

Elaeosacch.  menthae  3jjj,  ter  per  diem  cochlear 
minus  sumendum.  Vomitus  eodem  gradu,  dosi 
unaquaque  assumta,  rediit,  sed,  quod  memoratu 
dignum,  alimenta  calida,  et  solida  et  fluida,  prae- 
cipue corpore  in  lectulo  alevato,  melius  ferre  coepit 
aegrota,  quam  frigida.  In  balneo  calido,  quod  im- 
peratum erat,  aegrota  deliquium  animi  passa  est, 
quare  in  posterum  est  omissum.  Sensibilitas  ven- 
triculi male  aucta  perstitit  et  assidue  medicamina 
interne  adhibita  per  os  rejiciebantur. 

XVII.  Octobris.  Enemata  sensibilitatem  mi- 
nuentia adhiberi  placuit,  nimirum  ex  solutione  Ex- 
tracti belladonnae  granorum  duorum  parata;  duo 
per  diem  applicabantur. 

XVIII.  Octobris.  Enemata  dicta  hodie  repete- 
bantur, neque  vero  ullum  levamen  obtinuit  aegrota. 

XIX.  Ociobris.  Omissis  superioribus,  tincturae 
opii  simplicis  guttae  quatuor,  cum  saccharo  albo 
omni  trihorio  surmnendae,  sunt  datae.  Mcdacimi- 
nis  hujus,  licet  tres  per  dies  continuaretur,  effectus 
nullus  observari  potuit.  Vomitio  quorumcunque 
ingestorum  semper  rediit,  praeterea  vero  nihil  ac- 
cusavit aegrota,  nisi  debilitatem  universi  corporis 
magis  magisque  augescentem,  sitim  permagnam, 
somnum  inquetum. 

XXIIJ.  Octobris.  Jam  vero  aegrota,  omnibus 
his  medicaminibus  frustra  adhibitis,  neque  meliore 
cum  successu  (XXVI.  c.  m.)  inluso  Croci  cum 
Tinct.  Ambrae  et  Aqua  Cinamomi  vinosa  propi- 
nato, a die  XXVII.  e.  m.  Acido  hydrocyanico,  dosi 
quamquam  minima  et  paulo  tantum  diluta,  prae- 

scripto,  usque  ad  finem  mensis  utebatur.  At  etiam 
his  remediis  resistebat  morbus,  praesertim  quum 
aegrota,  quaecunque  caperet,  statim  vomitu  ejiceret. 
Prostratio  virium  magis  magisque  aucta,  animus  in 
dies  tristior,  pulsus  continuo  frequens  apparuit,  sitis 
difficulter  et  invita  muliere  expleta  est,  quia  vomi- 
tum accerrimum  excitabat. 

XXXI.  Octobris.  Itaque  Oleum  amygdal.  aether, 
et  interne  in  forma  Elaeosacchari,  pro  dosi  gtt.  15 
horis  alternis,  et  externe  in  forma  linimenti  cum 
Oleo  papaveris,  ut  ventriculi  regioni  infricaretur, 
datum  est.  Elaeosaccharum  quamvis  ceteris  antea 
adhibitis  medicaminibus  melius  exciperet  ventricu- 
lus, et  quamvis  dosis  Ol.  amygd.  aether  jam  die 
sequente  ad  gtt.  j adaugeretur,  nullo  modo  muta- 
tatus  est  morbus.  Aegrota  perpetuo  febricitans, 
pulsu  parvo,  molli  debilique,  quidquid  ciborum  vel 
potuum  hauriret  sive  majorem  copiam,  sive  mino- 
rem vomitu  edidit.  Nunc  etiam,  uti  antea,  salivae 
colluvies  in  ore  singulis  antecessit  insultibus,  quos 
horripilationesque,  a ventriculi  regione  exortae,  inde 
totum  per  corpus  diffusae,  euin  terminabant. 
Aegrota,  hucusque  quieta,  et  propinquam  valetudi- 
nem sperans,  jam  inquieta  rogat  de  restitutione 
adstantes  dubitat,  propereque  laudat  naturam  con- 
stitutionemque corporis  robustam,  ipsaque  sibi  id, 
quod  maxime  desiderat,  persuadere  studet.  Som- 
nus inquietus,  somniis  anxiis  interceptus,  appetitus, 
quamvis  ventriculus  admodum  sensibilis,  optimus 
erat,  frequentes  accedebant  tenesmi.  Elaeosacchari 
dosis  aucta,  ut  ternis  horis  pulverem  sumeret,  gut- 
tas ol.  amygd.  duas  continentem.  Gestus  magis 
magisque  auxii,  aegra  in  lectulo  corpus  jactitat,  in- 
terdum garrula  est,  imo  adstantes  jocose  redicule- 
quc  dictis  oblectat.  Sensim  scnsimque  vero  me- 
moria deficit,  praesentia  et  antcacta  confunduntur, 

imaginandi  facultas  turbatur:  interdum  tamen  som- 
niis expergefacta,  obstupescit  et  sana  mens  verita- 
tem videt.  Hoc  tempore  oculi  vitri  instar  micant, 
subsidunt  et  languescunt,  excavantur  tempora,  facies 
collabitur,  nasus  prominet,  labiorum  et  menti  su- 
perficies mirum  in  modum  aspera,  rubra,  inflam- 
mata, tensa,  rimosa,  ita  ut  aegrota  invita  mente 
labia  lambat,  aut  tensam  cutem  prurientemque 
aqua  humectet.  Vomitus  manet,  sed,  mirabile  dictu, 
Infus.  Coffeae  et  cerevisia,  potus  igitur  calidus  et. 
frigidus,  non  ejiciuntur,  quamquam  satis  magnam 
hausit  copiam:  nam  quum  lingua  et  pharynx  semper 
arescant,  et  multa  et  saepe  bibit  aegrota. 

V.  Novbr.  Pulveres  semper  vomitu  reddit, 
et,  aucta  Olei  Amygdal.  amar.  dosi  ad  gtt.  jjj,  mo- 
lestisque vomiturionibus  ortis,  pulverem  cum  multa 
viridi  aqua  et  inodora  vomit.  Itaque  interne  non- 
nullos per  dies  nihil  propinatum. 

VIII.  Novbr.  Vires  magis  magisque  deficiunt, 
corpus  collabitur,  deliria,  quamquam  vomitus  mi- 
nuitur, increscunt;  moesta  non  est  sed  alternanti- 
bus semper  jocosis  ideis,  aegrota  tristitiam  oblivis-» 
citur.  Pulsus  frequens,  mollis  tamen  et  regularis, 
tenesmus  frequens.  Mingendi  difficultates  non  ad- 
sunt et  menstruatio  *)  more  solito  provenit.  Datus 
pulvis  aerophorus  e Natro  carbonico  acidulo.  Sale 
essentiali  Tartari  et  Saccharo  albo,  cujus  pauxillum 
quandoque  sumsit,  initio  libenter  et  sine  molestia, 
deinde  autem  invita,  ructans  et  vomens.  Asperitas 
faciei  manet,  contra  quam  unguentum  pomatum 
imperatum  est.  Talis  fuit  aegrotae  conditio  usque 
ad  XVI.  Novbr.  Jam  vero  deliria  acriora  evase- 
runt, et  quanquam  non  tristia  erant,  aegrota  tamen 


Boehmer  Obscrv.  anat.  rar.  Iase.  II.  obs.  VI.  pag.  63. 
tab.  VII.  Bocneken  Frank,  Sarrani.  B,  6.  S.  397. 

noctu  saepe  in  lecto  allevat  corpus,  vestes  postulat 
et  lectum  relictura,  ad  nuptias  se  properare,  ad  sal- 
tationes, ad  spectacula,  aut  quocunque  demum, 
dicit;  gestus  ejus  rapidi  sunt,  donec  debilis  et  ex- 
hausta in  lectulum  relabatur  illamque  albo  viridem 
inodoram  sine  molestia  edat  aquam.  Facies  matu- 
tino tempore  valde  collapsa,  artus  trepidi,  cutis  ar- 
dens, aspera  et  sicca,  pulsus  frequens,  parvus,  de- 
bilis, fere  filiformis,  lingua  rubra,  arida,  aegra  seg- 
nis, modo  ex  parte  obtecta,  capite  supino,  brachiis 
disjectis,  pedibusque  retractis,  jacet.  Somnus  usque 
ad  meridiem  satis  quietus.  Pulverem  aerophorum 
tenaciter  respuit,  quapropter  data  sunt: 

Ree.  Extract.  Stramonii  gr.  fi. 

Sacch.  caad.  £)fi. 

Ter  pulvis  singul.  diebus. 

Initio  pulvis  sedare  videbatur,  mox  vero  hic 
effectus  evanuit  et  omnia  eadem  apparuerunt, 
aegrota  modo-  debilior.  Cuticula  oris  furfuris  in- 
star secessit,  pulsus  frequens,  cutis  vespertino  tem- 
pore nec  non  lingua  arida,  siccaque;  deliria  eadem, 
modo  ob  summum  virium  defectum  minus  alacria. 
Multum  dormiebat,  quamquam  inquieta,  et  sub- 
misse locuta.  Vomitus  rarus  et  nocturnus  tantum. 
Per  maximam  diei  partem  somnus  urgebat,  sudores 
locales  in  variis  corporis  partibus,  vultus  languidus, 
situs  ignavus,  pulsus  tremulus,  vix  manifestus.  Sub 
vesperam  potum  poposcit  brevique  tempore  post 
obiit  mortem. 

Sectio  cadaveris.  Aperto  ventre,  uterus  amplae 
magnitudinis  apparuit,  ultra  altitudinem  solitam 
eminens  fere  usque  ad  umbilicum.  Fundi  forma 
paululum  mutata,  ambitus  valde  amplificatus.  Col- 
lum uteri  et  corpus  densatum  et  multis,  modo  par- 

vis,  modo  majoribus  tumoribus  quasi  conspersum1), 
quorum  maximus  virilis  pugilli  magnitudinem  ha- 
buit, deorsum  et  retrorsum  spectans  et  Iere  totam 
explens  pelvim  minorem,  per  petiolum  corpori 
uteri  annexus  et  in  ipso  intestino  recto  positus. 
Juxta  eum,  dextrorsum  magis,  alter  dimidiae  mag- 
nitudinis tumor  apparuit.  Uterque  lapidis  duritie 
erat  et  difficilis  dissectu.  Ejusdem  generis  uteri 
substantia  in  incisurae  superficie  puncta  ossificata 
obtulit2).  Uteri  cavitas  deorsum  ore  tincae  plane 
clausa,  viridi,  acri  et  pessimi  odoris  ichore  repleta3) 
(Cancer  clausus).  — Portio  vaginalis  uteri,  vagina 
ipsa  nihil  praeter  normam  habuerunt,  aeque  ac 
ovaria  et  tubae  Eallopii.  Caetera  et  abdominis  et 
pectoris  organa  normalia. 


OBSERVATIO  II. 

E . G,  Militis  vidua,  sexaginta  'septem  anno- 
rum, recepta  est  in  valetudinarium  caritatis  Beroli- 
nensis,  at  de  priore  valetudine  ob  nimiam  debilita- 
tem sensuumque  oppressionem  prohdolor!  rationem 
reddere  non  potuit.  Recepta  abdominis  tumescen- 
tia laboravit,  quae  tumore  supra  regionem  pubis 
exorto  producta  videbatur.  Corpus  aegrotae  superne 
emaciatum,  extremitates  oedematosae,  respiratio  dif- 
ficilis, tussis  frequens  sicca  et  sine  doloribus.  Aegra 
capitis  dolores  conquesta  est  acerrimos j pulsus  fe- 
brilis. Caeterae  functiones,  praecipue  systematis 
uropoetici  et  recti,  naturalis.  Tertio  post  reccptio- 


*)  cf.  Wcnzd  I.  C.  pag.  69.  — Baillie  Anat.  d.  krank!.. 
uaucs,  aus  d.  Ungi,  ubers.  v.  Sommcring.  Bcrlin  1794.  §.  213. 

2)  cf.  Wenzel , pag.  68.  69. 

, • ).  c0,  enzcl,  pag.  78.  79.  80.  — Gcrlach  in  Slark’s  Ar- 
cniv  fur  Gcburtsh.  B.  6.  S.  556. 

nem  die  deliria  exorta,  inter  quae  animam  aegrota 
exspiravit. 

Sectio  cadaveris.  Revolutis  integumentis  abdo- 
minis corpus  quoddam  in  conspectum  venit,  mag- 
nitudine capitis  adulti  hominis.  In  inferiore  parte 
fluctuatio  percipi  potuit,  superior  pars  duritie  fuit 
steatomatosa.  In  lateribus  conspectae  tubae  Fallo- 
pii  et  ovaria,  partem  istam  esse  uterum,  demonstra- 
bant. Dissecto  hoc  corpore,  permultum  liquoris 
foetidi,  decoloris,  profluxit  e ioco  antea  fluctuante 
(cavitate  scilicet  uteri).  Superior  pars  durior  verum 
erat  steatoma1),  cujus  cystis  tam  arcte  cum  exte- 
riore uteri  membrana  conjuncta  fuit,  ut  antea  pro 
uno  corpore  haberentur.  Pondus  uteri  (effuso  jam 
fluido,  quod  cavitate  uteri  inclusum  fuit)  et  steoma- 
tis  fuit  u.  v et  gv.  — Reliqua  organa  ct  abdomi- 
nis et  pectoris  nihil  abnorme  retulerunt. 

OBSERVATIO  III. 

E.  M.  triginta  duos  annos  nata,  gracili  debi- 
lique corpore,  et  cachectico  habitu,  nunquam,  ne- 
que puerili  aetate  neque  serius,  postquam  anno  de- 
cimo quinto  menses  optime  successerunt,  usque  ad 
annum  vicesimum,  quo  primum  concepit,  morbo 
ullo  se  laborasse  dicit.  Graviditas  et  partus  ad  nor- 
mam responderunt,  neque  quidquam  aegrota  habet, 
quod  causam  mali  praesentis  accuset;  ex  eo  tem- 
pore menses,  lactatione  finita,  duos  per  annos  fluxe- 
runt usque  ad  graviditatem  alteram,  quae  et  ipsa 
graviditas  ita  transiit,  ut  noxius  ejus  effectus  in 
aegrotam  animadverti  non  posset,  neque  in  partu, 
quamquam  priori  difficilior  erat,  artis  auxilium  ne- 

cessa- 


*)  cf-  Otto  Hdb.  d.  patii.  Anat.  Brcsl.  1814.  pag.  365. 
Blasius  Observ.  raed.  pr.  I.  No.  7. 


cessarium.  Jam  vero,  quum  plures  per  annos  op- 
tima frueta  esset  valetudine,  interdum  pungentibus 
doloribus  regionis  pubis  intercepta,  menstrua,  post- 
quam hucusque  naturalia  fuere,  a norma  decesse- 
runt, solito  citius  redeuntia,  diutius  copiosiusque 
fluentia,  quibuscum  dolores  frequentiores  aCrioresque 
invaserunt.  Elapso  circiter  trimestri*  dolores  cesse- 
runt acriores,  pungentes  et  ardentes,  effluvium  e 
vagina  continuum,  coloris  rubelloflavi,  corrodens 
et  pessimi  odoris,  non  raro  capiosum;  pluries  jam 
exiguum  corporis  motum  magnae  metrorrhagiae 
sunt  secutae,  quam  ob  causam  aegrota  die  nono 
Octobris  tandem  auxilium  medicorum  nosocomii 
caritatis  Berolinensis  imploravit.  Exploratio,  per 
vaginam  facta,  non  solum  vaginae  parietes,  sed 
etiam  portionem  uteri  vaginalem  ulceratione  carci- 
nomatosa  esse  affectam,  docuit.  Valetudo  minus 
tantum  turbata  videbatur,  quam  ut  labes  ejus  diu- 
turnitati et  amplitudini  morbi  responderet.  Febris 
jamjam  perspicua.  Praeter  Acida  vegetabilia,  cum 
potu  data,  aegrot-ae  propinata  sunt:  Extr,  calendal. 
Sjj-  Vae  Lauroceras.  %j)j.  'Pernis  horis  cochlear  mi- 
nus. Additum  deinde  Extr.  opii  Vos.  £)j.  Externe 
injectiones  in  vaginam  factae  ex  Infuso  ifcjj.  Flor. 
Chamomilh,  Hb.  Cicutae,  Hb.  Hyoscyam.  ^ ^j. 

Quamquam  aegrae  initio  aliquid  spei  affulsit, 
tamen  in  pejus  data  est  valetudo.  Jamjam  appeti- 
tus nullus,  respiratio  brevis,  celeris,  anxia,  difficillima 
et  quovis  vespere  febris,  quae  mane  copioso  et  de- 
bilitante sudore  terminari  solebat.  Sic  morbus  in- 
crevit et  XXVII.  d.  Octobr.  mors  irruit,  postquam 
ulcus  earemomatosum  vix  per  annum  exstiterat. 

Sectio  cadaveris  alteram  uteri  partem  cartilagi- 
nosam, alteram  ichore  solutam  ostendit.  In  supe- 
riore parte  foramen  erat  parvum,  quo  parum  ulce- 

ris  secreti  in  pelvim  de  iluxerat *).  Hepar  decolo- 
ratum, lividum,  passim  tuberculis  obtectum.  Pul- 
mones integri. 

OBSERVATIO  IV. 

C.  IV.  quadraginta  annos  nata,  mercenaria, 
constitutione  corporis  debili , inde  a decimo  sep- 
timo aetatis  anno  menstruis  norma  fluentibus  ga- 
visa est  usque  ad  vicesimum  et  valetudine  optima. 
Nupta  per  annos  quatuordecim  difficili  partu  unde- 
cim edidit  infantes,  imprimis  ultimus  partus  magna 
cum  haemorrhagia  conjunctus  erat.  Nihilominus 
bene  se  habuit  usque  ad  annum  praeteritum,  quo 
ter  metrorrhagia,  valde  debilitante,  corripiebatur, 
per  intervalla  dolores  in  regione  pubis  conquesta 
est,  qui  in  dies  acriores,  denique  urentes,  tanquam 
in  abdomine  carbones  essent  ardentes,  evaserunt 
quibusque  novissimo  tempore  effluvium  foetidum, 
sero  sanguinis  haud  dissimile,  sese  adjunxit,  acre  et 
corrodens.  Praeterea  anorexia  continua  et  macies 
summa  aderant.  Facies  macra,  collapsaque  in 
nosocomuim  receptae  ingens  expressit  malum,  quod 
exploratio  comprobavit.  Portio  enim  vaginalis  tu- 
mida, dura  et  ulcere  carcinomatoso  fere  deleta,  ita 
ut  ulceris  finis  tangi  non  posset.  Anterior  vaginae 
paries  usque  ad  labia  minora  excoriata.  Alvus 
tarda,  febris  alacris.  Curatio  molestias  minuere 
studuit,  at  quatuor  diebus  post  sudore  profuso  ma- 
descens mortua  est. 

Sectio  cadaveris.  In  thoracis  cavitate  multum 
aquae,  sani  pulmones  et  cor.  Neque  minus  integra 
viscera,  utero  excepto,  abdominalia,  cujus  fere  tota 
substantia  cartilaginosa,  in  parte  inferiore  ulcere 


‘)  cf*  tVcnzcl,  pag.  34.  Anmerk.  14. 

carcinomatosa  deleta,  perinde  ac  vagina  et  anterior 
recti  paries1),  ita  ut  singularum  partium  cavitas 
unam  efficeret  cloacam. 

OBSERVATIO  V. 

Ch . R.  triginta  quatuor  annos  nata,  constitu- 
tione laxa,  quum  in  nosodocliium  reciperetur  ca- 
ritatis Berolinense,  uteri  carcinomate  laboraverat 
duos  per  annos,  unde  febris  hectica  et  per  nimias 
haemorrhagias  debilitas  maxima  inciderat,  ita  ut 
paulo  post  diem  obiret  supremum. 

Sectione  instituta , pectoris  organa  normalia  ap- 
paruerunt, hepar  autem  et  pancreas  simul  cum  glan- 
dulis meseraicis  2)  valde  amplificata  et  indurata; 
uterus  et  cum  vesica  urinaria  et  intestino  recto  con- 
cretus. Pars  uteri  inferior  ulcere  deleta.  Fistula  e 
vesica  urinaria  in  uterum  urinam  demisit,  qua  de 
causa  ichor  ex  utero  fluens  aegrae  viventis  redole- 
bat urinam.  Ovaria  permagna,  indurata  et  steomatosa. 

OBSERVATIO  VI. 

W . W,  Sectio  cadaveris  viduae,  carcinomate 
uteri  consumtae,  ostendit  haec:  Portio  vaginalis 

fere  tota,  collum  uteri  prorsus  deletum,  ita  ut  utero 
cum  illa  minimus  tantum  intercederet  nexus.  De- 
structio carcinomatosa  non  solum  ad  has  partes, 
sed  etiam  ad  vaginae  parietem  anteriorem  indura- 
tum, et  rectum,  usque  ad  vertebras  lumbales  carci- 
nomate deletum,  perrexit,  et  quo  fistula  in  vagi- 
nam 3)  patuit.  Glandulae  mesentericae  valde  indu- 
ratae, visu  lividae.  In  intestinis  tenuibus  ulcuscula, 
marginibus  adesis  praedita,  dispersa.  In  colo  plu- 


*)  cf.  JVenzcl , pag.  99.  100. 

2)  cf.  JVenzcl , pag.  100. 

3)  cf,  J oigtel  Ilandb.  d.  path.  Anat.  pag.  447. 

res  erant  stricturae.  Caecum  permagnum,  amplitu- 
dine ventriculum  superavit1).  Ventriculus  ipse,  he- 
par et  lien  normali  structura  gaudebant,  ejusdem 
indolis  fuere  renes  2),  quorum  in  dextro  receptacu- 
lum unum,  crassa  membrana  vestitum,  aquam  con- 
tinens cum  pelvi  renali  et  uretere-  ejusdem  lateris 
conjunctum,  qui  aqua  repletus,  pollicis  unius  dia- 
metrum habuit  ^).  Pulmones  naturales,  sine  san- 
guine, collapsi,  pericardium  pauxillum  seri  conti- 
nuit. Cor  parvum,  durum,  contractum. 

OBSERVATIO  VII. 

* EL  T . sexaginta  sex  annos  nata  jam  multos 
per  annos  abdominis  affectionibus  laboravit,  quae 
modo  dolores,  modo  gravitatis  sensationes  in  pelvi 
sese  ostenderunt.  Ichore  foetido  ex  utero  copiose 
fluente  et  intercurrentibus  haemorrhagiis  et  diar- 
rhoea hecticaque  febre  aegrota  ita  erat  debilitata, 
ut  duobus  mensibus  post  vitam  exspiraret. 

Sectione  cadaveris  lege  artis  facta  pulmones  pau- 
lum concreti  cum  costis  et  tuberculosi,  hepar  om- 
nino induratum,  in  partibus  autem  ejus  parenchy- 
matis hic  et  illic  tubercula  alba,  subrotunda,  stea- 
matosa,  pancreas  scirrhosum  apparuerunt.  Uterus 
permagnus , durus  cum  proximis  organis  concre- 
tus, ejusquc  collum  fere  dirutum.  Ovaria  ampla 
et  dura. 


OBSERVATIO  VIII. 

Fr.  Z,  septuaginta  annos  nata,  sutoris  vidua, 
ex  anno  metrorrhagiis  periodicis,  quarum  novissima 


1)  cf.  Meckel  Handb.  d.  patii.  Anat.  Bd.2.  S.  291.  ct  sqq. 

2)  cf.  Wenzel,  pag.  100. 

cf.  JVolssricgcl  Miscet,  nat.  cnr.  dcc,  T.  obs.  43.  — 
Morgagni  Dcc.  II.,  an.  VI.  obs.  234.  --  Voigtel  Hdb.  d.  patii. 
Anat.  II.  3.  pag.  193.  ct  sqq. 


quatuordecim  dies  anle  exorta  erat,  quam  recipie- 
batur, maxime  debilitabantibus,  laboravit.  De  ano- 
rexia, cardialgia  simulatque  cibi  potusve  aliquid 
sumserit,  tussij  alacri  siccaque  est  conquesta.  Fe- 
bri lenta,  quum  reciperetur,  jamjam  laborabat.  Do- 
cuit exploratio  per  vaginam,  carcinoma  adesse,  quod 
quousque  sit  extensum,  satis  perspici  non  potuit. 
Secretio  ichorosa,  corrodens  et  foetida.  Curatione 
adbibita  symptomatica,  malum  paululum  quidem 
levatum,  vires  tamen  ita  prostratae  sunt,  ut  tribus 
hebdomadibus  post  diem  obiret  supremum. 

Cadavere  inciso,  pulmones  cum  pleura  concreti 
inveniebantur,  praeterea  nihil  abnorme.  Abdomi- 
nis organa,  praeter  uterum  et  partes  proximas,  nor- 
malia. Ille  quidem  induratus  et  cum  intestino  recto 
concretus,  ejusque  cavitas  ulcere  carcinomatoso 
exesa  et  deleta  simul  cum  pariete  recti  anteriore^ 
ita  ut  commercium  inter  utrumque  existeret. 

OBSERVATIO  IX.  ’ 

Fr\  Ch.  vidua  chirurgi,  quadraginta  annos 
nata,  carcinomate  uteri  aegrotans  in  nosocomium 
recepta  est.  Mox  diarrhoea  accessit  colliquativa  et 
oedema  pedum.  Curatione  adhibita  symptomatica, 
melius  initio  se  habuit,  mox  tamen,  malo  atrocius 
irruente,  noctu  tussis  acerrima  cum  sputis  purifor- 
mibus,  dolores  asthmatici  et  sensationes  constrictio- 
nis colli  accesserunt,  quae  paulo  post  mors  secuta. 

Reperta  post  sectionem  haec  sunt:  Pulmonum 
posterior  superficies  tuberculosa,  inferior  sinistri  pars 
concretionem  ligamentosam  obtulit  cum  costa  sexta. 
Pericardium  seri  aliquid  continuit,  cor  sanguine  re- 
pletum. Hepar  maximum  lividique  coloris  sine 
sanguine.  Vesicula  fellea  amplissima  ct  repleta, 
cholelithum,  circuitu  ductus  cystici  annexum,  con- 
tinuit. Omentum,  mesenterium  et  intestina  pin- 

guedine  repleta.  Uteri  fundus,  cartilaginosus  spis- 
susque,  paulo  inferius  plane  nigricans  et  pessimi 
odoris.  Collum  uteri,  quamquam  aderat,  villosum 
et  pulti  simile.  Vagina  nullo  laborabat  vitio,  nisi 
quod  in  superiore  parte,  collum  uteri  circumdante, 
nigri  erat  coloris. 

OBSERVATIO  X. 

Fr.  O.  vidua  triginta  octo  annorum,  valido 
habitu,  jamdudum  irregularibus  laborabat  menstruis, 
quae  mox  prorsus  cesserunt.  Eorum  in  locum  fluor 
albus  successit,  qui  mox  profusus  et  malignus  fac- 
tus, interdum  cum  foetida  sanie  fluxit.  Praeterea 
aegrota  doloribus  ex  osse  sacro  procedentibus,  us- 
que ad  regionem  pubis  pertinentibus,  erat  affecta, 
qui  ex  eo  tempore,  quo  menstrua  non  redierant, 
acerbitate  creverunt.  Jam  vero,  quum  in  nosodo- 
chium  Berolinense  esset  recepta,  exploratio  docuit, 
partes  vaginae  posteriores  portionemque  vaginalem 
uteri  carcinomate  esse  destructps;  effluvium  icho- 
rosum  et  foetidum.  Valetudo  parum  turbata,  non- 
nisi dolores  acres  interdum  et  alvi  obstructionem 
aegra  conquesta  est.  Curatione  palliativa  apte  ad- 
hibita, malum  in  pejus  non  abiit  duos  per  menses. 
At  quum  interdum  haemorrhagiae  essent  ortae  co- 
piosae, vires  magis  magisque  deficerent,  assimilatio 
esset  prostrata,  febris  hectica  in  dies  cresceret,  quid 
mirum,  quod  mensibus  quinque  elapsis  mors  vitam 
abstulit. 

In  pectore  praeter  pallorem  universum  omnia 
naturae  respondebant.  Abdomine  aperto,  apparue- 
runt haec  modum  naturalem  excedentia:  Inferior 

uteri  pars  ulcere  carcinomatoso  destructa,  fundus 
maximus,  induratus  et  cum  vesica  urinaria  concre- 
tus. Pancreas  scirrhosum,  ovaria  amplissima  et  in- 
durata. 

OBTERVATIO  XI. 

Ch.  B.  ex  carcinomate  uteri  aperio  mortua 
est  febri  hectica.  Sectione  instituta,  omnia  et  pec- 
toris et  abdominis  viscera  optima  reperiebantur 
praeter  uterum,  adjacentibus  cum  organis  concre- 
tum, cujus  portio  vaginalis  et  cervix  cum  intes- 
tini recti  pariete  anteriore  ulcere  plane  erat  deleta, 
ita  ut  corpus  uteri  et  vagina  omni  carerent  nexu 
Mirum  sane  erat,  quod  in  partibus  proximis,  quam- 
quam a posteriore  et  anteriore  uteri  superficie  in 
pelvim  minorem  ichor  defluxerat,  inflammatio  haud 
animadvertebatur  *). 

OBSERVATIO  XII. 

L.  S.  Carcinomate  uteri  laborans , in  noso- 
comium est  recepta,  quocum  affectiones  pectoris 
inflammatoriae  erant  conjunctae,  quibus  sublatis, 
vomitus  spontaneus  creber  intrabat,  ut  deliquia 
animi  orirentur.  Tribus  mensibus  post,  exlincla 
omni  vi  vitali,  mortua  est. 

Incisio  uterum  scirrhosum,  portionem  vagina- 
lem plane  carcinomatosam  et  ichore  deletam  do- 
cuit. Paries  vaginae  posterior  destructus.  Intesti- 
num rectum  inde  ab  orificio  ani  ad  pedis  demidii 
longitudinem  eodem  modo  induratum,  crassum  et 
carcinoma  tosum. 

OBSERVATIO  XIII. 

P.  S.  annos  nata  quadraginta,  mortem  obiit 
carcinomate  uteri,  quod  non  modo  istius  collum 
sed  etiam  parietem  vaginae  anteriorem  et  vesicae 
urinariae  posteriorem  ita  deleverat,  ut  communi- 
catio inter  utramque  exorta  esset.  Corpus  uteri, 


1 ) cf  Observat.  III. 

tubae  FalJopii  et  ovaria,  praecipue  in  latere  dextro, 
unum  corpus  effecerunt1),  ita  ut  singulae  vix  dis- 
cerni possent  partes.  Macies  et  tabes  organorum 
abdominalium  maxima.  Intestinalia  ulcera  nulla. 
Rectum  autem  usque  ad  S Romanum  carcinomato- 
sum,  Pulmones  collapsi. 

OBSERVATIO  XIV. 

A.  G.  Carcinomate  uteri,  febri  hectica  ad- 
jecta, consurpta  est.  Pectoris  et  abdominis  viscera 
sana  reperta,  excepto  utero,  qui  valde  amplificatus 
magnitudinem  pugni  exhibuit,  et  carcinomatosis  ul- 
ceribus degeneratus  fuit.  Haud  minus  ovaria,  quae 
tubis  Fallopii  quasi  implicata,  utero  appressa  inve- 
niebantur2). Uteri  ipsius  cavitas  aderat,  canalis 
autem,  quo  cum  tubis  commercium  habet,  plane 
concretus3).  Rectum  usque  ad  curvaturam  prope 
os  Ilium  pari  modo  destructum. 

OBSERVATIO  XV. 

71/.  71/.  vitae  extremo  tempore  saepissime 
haernorrhagiis  laboraverat  profusis  ex  partibus  ge- 
nitalibus, ita  ut  summa  debilitas  esset  consecuta,  et 
mors  immineret4). 

Sectio  mira  obtulit  phaenomena:  portio  enim 
vaginalis  prorsus  deleta,  parietes  vaginae  adesi. 
Uterus  rudis  indigestaque  moles  esse  videbatur  stea- 
tomatosa,  coloris  albi,  omnique  cavitate  caruit5). 
Unde  autem  originem  traxerint  haemorrhagiae, 


*)  cf.  Wenzel,  pag.  35. 

2)  cf.  Wenzel,  pag.  35.  Anm.  16.  tabula  111.  V. 

3)  cf.  Id.  tab.  V.  fig.  I.  pag.  91.  tab.  IV.  pag.  100. 

*)  cf.  Wenzel , pag.  122. 

5)  cf.  Id.  pag.  72.  tab.  XI. 

nullo  modo  apparuit.  Ovaria  valde  degenerata, 
dura,  haud  amplificata. 

OBSERVATIO  XVI. 

C.  II.  mercatoris  vidua,  paralysi  extremita- 
tum inferiorum  laborans,  sensim  sensimque  febri 
hectica  consurnta  est. 

Sectio  cadaveris  haec  exhibuit:  omnia  nor- 
malia, sinistrum  ovarium  naturale  ab  omni  parte, 
dextrum  vero  in  loco  uteri  repertum  *),  ad  ovi  gal- 
linacei amplitudinem  extensum.  Quo  forte  incisio, 
fluidum  prorupit  aquosum,  quod  massa  spermati 
ceti  similis  secuta  est.  Interior  ovarii  hujus  pars 
pilis  obsita,  qui  singulari  illa  materia  circumda- 
bantur. In  interna  parietum  superficie  passim  ossi- 
ficationes exstiterunt. 

OBSERVATIO  XVII. 

J.  S . . . quadraginta  sex  annos  nata,  phthisi  la- 
borans recepta,  postquam  tussis  acerrima  cum  spu- 
tis purulentis,  respirandi  difficultates  et  alia  sym- 
ptomata, quae  in  ultimis  phthisis  pulmonis  esse 
solent  stadiis,  diu  cruciarant  eam,  diebus  qualuor 
praeteritis,  mortua  est.  At  pulmones,  ut  sectione 
instituta  apparuit,  pallidi  tantum,  ceteroquin  nor- 
males. Eodem  sano  statu  gaudebant  viscera  abdo- 


1 ) cf.  Columbus,  De  rc  anat.  I.  15.  pag.  495.  — Bousquet, 
Journ.  cte  Med.  1757.  t.  6.  pag.  128.  — Meyer,  in  Schni uckcr*s 
verm.  Schrift.  B.  2,  S 299.  — Klinkosch,  G.  Hili.  diss.  de 
utero  defic.  Pragac  1777.  iibers.  in  IVeis  neuen  Auszug.  II.  11. 
S.  18.  — F.ngel  diss.  de  ut*  def.  Regioni.  1781,  in  Mctzgcr\ 
verm.  Schrift.  B.  2.  S.  222.  — IValtcr,  D.  de  obstet.  ennonch. 
Lips.  1729.  — Morgagni , Epist.  44  §.  13.  — Fromond, 

Tmperfor.  mulieris  prorsus  carent,  observ.  anat.  Crcmon.  1744.  — 
'I heden , En.  act.  nat.  cur.  t-  6.  obs.  22.  p.  105.  — Eiusdem 
B^emerk.  u.  Erfalir.  B.  2.  — Ilemmann,  Med.  chir.  Auls.  Berl. 
1778,  p.  224.  — Boycr,  Mera,  de  Ia  societ,  medie,  d cniul. 
t.  2.  N.  19. 

minalia,  utero  excepto,  qui  paulo  erat  amplificatus, 
cujusque  in  dextro  fundi  latere  tumor  cysticus  exstitit. 

OBSERVATIO  XVIII. 

R.  K.  sexaginta  duos  annos  nata,  infantes 
plures  enixa,  habitu  phthisico,  recepta  in  noso- 
dochium  propter  phthisin  pulmonum,  cujus  jam 
ultimum  stadium  praegressam  pectoris  inflamma- 
tionem erat  subsecutum.  Sputa  purulenta,  copiosa. 
Mox  vitae  finem  mors  posuit. 

Incisio  pulmones  cum  pleura  esse  concretos 
docuit  et  ulceratos,  vasa  magna  ossificata.  Praete- 
rea steatoma  in  fundo  uteri  ovi  columbini  magni- 
tudine repertum. 

OBSERVATIO  XIX. 

Ch.  IV.  quadraginta  octo  annos  nata,  valido 
habitu,  quae  semper  optime  valuerat,  delirio  tre- 
mente ex  abusu  spirituosorum  decubuit,  quod,  quam- 
quam est  sublatum  intra  octo  dies,  reversum  nono 
die,  validissima  remedia  eludens,  aegrotam  sustulit. 
Supremo  die  maximae  incitationi  successit  sopor, 
quo  excitari  nullo  modo  potuit  aegra. 

Vasa  durae  matris  sanguinis  erant  plena,  in 
ejus  superficie  exsudatum  gelatinosum.  Cerebri 
ventriculi  aquae  continuerunt  pellucidae  circiter  sex 
TJncias.  Hepar  ad  lienem  porrectum,  hunc  obtexit, 
ejusque  lobus  dexter  de  transverso,  uti  per  vim  ex- 
terne adhibitam,  impressus,  pondus  Lb.  V et  15, 
ceteroquin  color  subflavus  et  substantia  sicca.  Omen- 
tum et  abdominis  integumenta  pinguissima.  Vesica 
urinaria1)  permagna,  circa  superficiem  internam 
rubra.  Superficiei  uteri  internae  steatoma  ovi  gal- 
linacei magnitudine  adhaesit.  Cetera  normalia. 


J)  cf.  Wcnzcl,  pag.  98.  99. 

OBSERVATIO  XX. 

M.  T.  conjux  lapicidae,  quinquaginta  annos 
nata,  quae  ante  triennium  tinea  favosa  laborans 
in  nosocomio  curata  erat  et  ante  biennium  ob  ma- 
niam universalem  in  eodem  degerat  sex  menses ; 
propter  phthisin  pulmonum,  quacum  diarrhoea  in- 
veterata, nulli  medicamini  cedens,  erat  conjuncta, 
denuo  est  recepta,  quam  secutae  emaciatio  et  febris 
hectica  vitam  abstulerunt. 

Aperto  abdomine,  viscera  normalia,  sed  utrum- 
que ovarium  ulceratum,  praetera  dextrum,  quocum 
processus  vermiformis  conjunctus  erat,  exulceratione 
affectum  intestinum  rectum  arctissime  cum  utero 
concretum,  maxime  marcidum,  fere  gelatinosum,  in- 
terna superficie  ulceratum.  In  anteriore  superficie 
uteri,  fere  virginei  volumen  habentis,  intumescentia 
globosa,  quae  peritonaeo  obducta,  satis  dura  erat  et 
resistebat.  Tumore  inciso  steatoma  apparuit,  cujus 
interior  textura  alboflava  et  adiposa  erat.  Dum 
incidebatur  tumor,  strepitus  audiebatur,  tanquam 
cartilaginem  incidas.  Tumor  ipse  anteriori  uteri 
superficiei  adnatus,  proprium  habuit  involucrum, 
ita  tamen,  ut  contenta  per  se  constantia  pressione 
applicata  facile  e capsula  procederent.  Portio  vagi- 
nalis nulla,  ejus  loco  superficies  glabra  planaque, 
media  continens  parvulum  foramen,  alioquin  non 
conspiciendum,  ex  quo  pressione  adhibita  mucus 
puriformis  profluxit. 

OBSERVATIO  XXL 

Fr.  N.  In  nosocomium  talis  recepta  est,  ut 
neque  de  priore,  neque  de  praesente  valetudinis 
statu  rationem  salis  reddere  posset.  De  pectore 
tantum  est  conquesta.  Pvespiratio  difficillima,  tussis 
continuo  accerrima,  raucedo  maxima.  Abdotncn 

valde  tumidum,  ceterae  corporis  partes,  praecipue 
extremitates  pinguedine  rigentes.  Fluctuatio  nulla. 
Pulsus  parvus,  praeterea  regularis.  Aegrotae  situs 
horizontalis  tussim  continuam  excitabat,  victus,  ovo 
excepto,  nullus;  nihilominus  debilitas  nequaquam 
aderat.  Remediis  frustra  datis,  aegra  quatuordecim 
diebus  post  mortua  est. 

Sectione  facta,  cor  magnum,  marcidum,  ruptu 
facile  et  multa  pinguedine  circumdatum;  marcidi 
pulmones.  Eodem  modo  intestina  et  mesenteria 
pinguedine  rigebant.  Omnia  cetera  organa  marcida, 
ruptu  facilia  et  pinguia.  In  vesicula  fellea  decem 
aequales  calculi  triangulares,  magni.  Parieti  uteri 
posteriori  tumor  lapideus  ovi  gallinacei  magnitu- 
dine adhaesit,  qui  non  nisi  scalpro  contundi  potuit. 
Ovaria  dura,  degenerata,  uterus  ipse  nihil  praeter 
normam  habuit. 

VITAE 

ET  STUDIORUM  CURSUS. 


Ego  Fridericus  Augustus  Moritz,  confessioni  evan- 
gelicae  addictus,  natus  sum  Martisburgi,  urbe  Saxoniae, 
anno  MDCCC1V  dic  XV.  mensis  Auguti,  patre  JOANNE 
Christiano,  matre  Christiana  Charlotta,  e gente 
Hermen THALIANA,  quos  carissimos  parentes  adhuc  sal- 
vos me  intueri,  gratissimo  animo  inter  summa  Summi 
Numinis  refero  beneficia.  Primis  litterarum  elementis 
institutus  sum  a praeceptore,  verbi  divini  ministro, 
BlanKMEISTER , cujus  diligentiam  in  me  erudiendo  ad- 
bibitam, praeter  alia  in  me  collata  beneficia,  quin  collau- 
dem, non  dubito.  Anno  aetatis  XV  patriae  urbis  gym- 
nasium adii,  ubi  sex  per  annos  sum  versatus.  Anni 
MDCCCXXV  mense  Aprili  inter  Instituti  Medico  - Chirur- 
gici Friderico - Guilelmiani  cives  receptus,  rei  medicae, 
quam  prae  ceteris  amo,  quantum  potui,  per  quadrien- 
nium operam  navavi  et  hisce  lllustrr.  et  Cell.  Virorum 
praelectionibus,  nec  non  exercitationibus  clinicis  interfui: 
De  hodegetice,  psychologia  et  logice  Cei.  Wolff;  de 
historia  naturali,  botanice  et  toxicologia  Illustr.  Link; 
de  zoologia  Illustr.  Lichtenstein  ; de  plantis  officinali- 
bus  Cei.  Schulz;  de  physice,  chemia  et  pharmacia 
Illustr.  IIermbstaedt  et  Cei.  Turte;  de  encyclopaedia 
et  methodologia  medica,  de  anatomia  corporis  humani 
universa,  de  anatomia  organorum  sensuum  et  foetus, 
de  entozois  et  physiologia  Illustr.  Rudolphi,  de  osteo- 
logia,  syndesmologia,  splanchnologia  et  medicina  forensi 
Illustr.  Knape;  de  arte  autem  cadavera  rite  dissecandi 
Illustr.  Rudolphi  et  Illustr.  Knape;  de  physiologia  tam 
generali  quam  speciali  Cei.  Eck;  de  pathologia  gene- 
rali, de  semiotice  Illustr.  Fr,  IIufeland;  de  pathologia 

speciali,  de  morbis  syphiliticis  et  de  morbis  mentis 
Illustr.  Horn;  de  materia  medica  lllustr.  OsANN ; de 
arte  formulas  medicas  concinnandi  lllustr.  Knape,  et 
Cei.  Casper;  de  ophtbalmiatrice  Cei.  Juengken;  de 
therapia  Perillustr.  W.  Hufeland  et  lllustr.  Fr.  ilu- 
FELAND ; de  arte  obstetricia  et  fascias  rite  applicandi, 
de  chirurgia  generali,  de  morbis  ossium  primitus  mecha- 
nicis lllustr.  Kluge;  de  medicina  dentaria  Cei.  IIesse; 
de  chirurgia  universa  lllustr.  Rust  ; de  akiurgia  lllustr. 
DE  Graefe,  Rust  et  Kluge  disserentes  audivi.  Celsi 
de  medicina  et  Burserii  institutiones  Cei.  Hecker 
mihi  interpretatus  est.  Exercitationibus  clinicis  interfui, 
medicis,  chirurgicis  et  ophthalmiatricis  lllustrr.  virorum 
W.  Hufeland,  Bartels,  Neumann,  de  Graefe,  Rust 
et  Juengxen.  AtquC  ita  studiorum  cursu  peracto,  in 
Nosocomio  Caritatis  medici  inferioris  munere  per  an- 
num functus  sum. 

Tentamine  philosophico  et  medico,  nec  non  exa- 
mine rigoroso  coram  gratioso  medicorum  ordine  rite 
absolutis,  spero  fore,  ut,  dissertatione  thesibusque  pu- 
blice defensis,  summi  in  medicina  et  chirurgia  honores 
mihi  concedantur. 

Quibus  peractis  Confluentiae  medici  militaris  infe- 
rioris munera  suscipere  jussus  sum. 


TIIESES  DEFENDENDAE. 


i. 

Carcinoma  locale  existere  negari  nequii. 

II. 

Menstruatio , cavitate  uteri  deficiente  vel  clausa , ex- 
istere potest . 

III . 

Laxantia  sunt  anlisyphi/itica. 


IV. 

Extractio  lentis  crystallinae  omnium  operandi  methodo- 
rum optima . 

V . 

Vomitus  gravidarum  est  morbus . 

VI. 

Non  certum  mortis  signum,  nisi  putredo. 

VII. 

Syphilis  congenita  non  e: vis t it. 

VIII. 

Febris  puerperalis  est  peritonitis. 

IX. 

Nullus  morbus  sine  symptomatibus. 

X. 

Inter  amputationis  contraindicationes  non  referenda  est 
febris  hectica. 

